**15. NAPIREND**

**E l ő t e r j e s z t é s**

**Balatonhenye Község Önkormányzata Képviselő-testülete**

**2017. február 21-i nyilvános ülésére**

**Tárgy: Az óvodában nyújtott gyermekétkeztetés térítési díjáról szóló 9/2013.(VIII.14.) önkormányzati rendelet módosításának elfogadási javaslata.**

**Előterjesztő: Kovács Csaba Károly polgármester**

**Előkészítette: Tóthné Titz Éva aljegyző,**

**------------------------------ Jogszabállyal nem ellentétes**

**Előterjesztő aláírása**

**------------------------------------**

**Dr. Szabó Tímea jegyző**

Tisztelt Képviselő-testület!

A Köveskáli Óvoda tekintetében a Káli-Gast Kft látja el az óvodai gyermekétkeztetési feladatokat. A Szolgáltató érvényes szerződéssel rendelkezik, mely tekintetében 2017. április 1-től áremelkedést kíván érvényesíteni.

A Társulási Tanács az árajánlatot megtárgyalja, ennek függvényében kerülhet módosításra a vállalkozói szerződés, illetve ennek vonzataként a térítési díjas rendelet.

A Káli-Gast Kft. érvényesíteni kívánt díja alapján előkészítésre került annak rendeletben történő módosítása. (A Szolgáltató - az elfogadó döntés esetén – az emelt díjat 2017. április 1-től jogosult érvényesíteni.)

# *A Magyarország gazdasági stabilitásáról szóló 2011. évi CXCIV. törvény*

***„32. §*** *Fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.”*

A térítési díjas rendeletben a Szolgáltatási árból csak a nyersanyagár kerül a rendeletbe beépítésre, mert ez lehet csak az alapja a térítési díjnak. A szolgáltatási árból a rezsiköltséget nem a szülő fizeti meg, ezért ez csak a vállalkozói szerződésben jelenik meg, melyet a Társulási Tanács fogad el.

INDOKOLÁS

A Szolgáltató áremelési igénye alapján,- annak elfogadását követően, - szükséges annak rendeleti szintű továbbkövetése.

1.§-ban szabályozásra került az emelt díjakkal meghatározott (általános étrend tekintetében) gyermekétkeztetés intézményi térítési díja, tízórai, ebéd, uzsonna bontásban, mely a nyersanyag normát tartalmazza.

2.§-ban a rendelet hatályba lépésének a napja került meghatározásra.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Köveskál Község Önkormányzata Képviselő-testületének …/2017. (..….) önkormányzati rendelete az óvodában nyújtott gyermekétkeztetés térítési díjáról szóló 9/2013. (III.14.) önkormányzati rendelete módosításáról.

Társadalmi-gazdasági hatása: A szolgáltató által érvényesíteni kívánt emelt díj alapján, a nyersanyagár figyelembe vételével kerül megállapításra az intézményi térítési díj, mely gyermekétkeztetés esetében a rezsiköltséget nem tartalmazza.

Költségvetési hatása: A Társulás ( fenntartó önkormányzatok ) költségvetésében biztosítani szükséges a gyermekétkeztetés vonatkozásában megjelenő térítési díj rezsiköltség + Áfa összegét, figyelemmel az ingyenes igénybevételre és az igényelt normatívára.

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: Nincs.

A rendelet megalkotásának szükségessége: A szolgáltatás árának rendeleti szintű szabályozása. Jogszabályi megfelelés a szabályozásra.

A rendelet megalkotása elmaradása esetén várható következmények: a rendelet megalkotásának elmaradása esetén, annak következményeként jogszabálysértés valósulna meg, törvényesen a szolgáltató által rögzített árak csak így érvényesíthetők és a díjak ennek figyelembe vételével alkalmazhatóak.

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: forrás biztosítása, normatíva igénylés

**Köveskál Község Önkormányzata Képviselő-testületének**

**../2017.(…...) önkormányzati rendelete**

**az óvodában nyújtott étkeztetés térítési díjáról szóló**

**9/2013.(VIII.14.) önkormányzati rendelete módosításáról**

Köveskál Község Önkormányzata Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (2) bekezdés e) pontjában kapott felhatalmazás alapján, a gyermekek védelméről és a gyámügyi igazgatásról szóló 1997. évi XXXI. törvény 21/A. § (3) bekezdés a) pont aa) alpontjában meghatározott feladatkörében eljárva az óvodafenntartó társulásban résztvevő Önkormányzatok Képviselő-testületei – Balatonhenye Község Önkormányzat Képviselő-testülete, Mindszentkálla Község Önkormányzat Képviselő-testülete, Szentbékkálla Község Önkormányzat Képviselő-testülete- hozzájárulásával a következőket rendeli el:

1.§ Köveskál Község Önkormányzata Képviselő-testületének az óvodában nyújtott gyermekétkeztetés térítési díjáról szóló 9/2013. (VIII.14.) önkormányzati rendelete (a továbbiakban: R.) 1. §-a helyébe a következő rendelkezés lép:

„1.§ Köveskál Község Önkormányzata Képviselő-testülete a Köveskál Óvodában nyújtott gyermekétkeztetés intézményi térítési díját, általános forgalmi adó nélkül az alábbiak szerint állapítja meg:

a) tízórai: 83 Ft / nap;

b) ebéd: 332 Ft / nap;

c) uzsonna: 83 Ft / nap;

d) háromszori étkezés: 498,-Ft / nap”

2.§ Ez a rendelet 2017. április 1-én lép hatályba.

Dr. Varró Gábor Dr. Szabó Tímea

polgármester jegyző

A kihirdetés napja: 2017.

Dr. Szabó Tímea

jegyző

**Határozati Javaslat:**

**Balatonhenye Község Önkormányzata Képviselő-testülete az óvodában nyújtott étkeztetés térítési díjáról szóló rendelet módosítását az előterjesztés szerint elfogadásra javasolja.**

**Képviselő-testület felkéri a polgármestert, hogy a döntésről Köveskál Község Polgármesterét értesítse.**

**Felelős: Kovács Csaba Károly polgármester**

**Határidő: 2017. március 10.**